มีอาการไอเจ็บหน้าอก ปวดเนื้อปวดตัว เวียนหัวร่วมด้วยค้ะ ไม่แน่ใจว่าเป็นกรดไหลย้อนไหม ก่อนนอนชอบมีอาการจุกเสียด แน่นท้อง แน่นหน้าอก เวียดหัวอย่างแรงค้ะ
สวัสดีค่ะ อาการไอ เจ็บหน้าอก จุกเสียด แน่นท้อง แน่นหน้าอก เวียนหัว อาจเป็นอาการของ1.โรคกระเพาะอาหารอักเสบ ซึ่งจะทำให้มีอาการปวดบริเวณท้องส่วนบนบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น ส่วนอาการเวียนหัว อาจเป็นอาการที่เกิดตามมาได้ แต่ไม่น่าทำให้เกิดอาการไอและแน่นหน้าอก2.โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ รวมถึงทำให้มีอาการไอและวียนหัวได้ เป็นต้น3.ตับอ่อนอักเสบเฉียบพลัน แต่จะมีอาการปวดท้องบริเวณท้องส่วนบนรุนแรง มีท้องอืด แน่นท้อง มีไข้ คลื่นไส้ อาเจียน อาจมีตัวเหลือง ตาเหลือง เกิดภาวะขาดน้ำ เช่น ผิวแห้ง กระหายน้ำ หัวใจเต้นเร็ว เป็นต้น4. กำลังตั้งครรภ์ ซึ่งทำให้มีอาการของกรดไหลย้อนกำเริบได้นอกจากนี้แล้ว อาจเกิดจากหลายสาเหตุร่วมกัน เช่น เป็นไข้ติดเชื้อทางเดินหายใจส่วนบนอยู่ แล้วมีกระเพาะอาหารอักเสบเกิดร่วม เป็นต้นในเบื้องต้น ก็ควรเลือกทานอาหารอ่อน อาหารที่ย่อยง่าย ไม่ทานอาหารรสจัด ไม่ทานเผ็ด ไม่ทานอาหารที่มีไขมันสูง เช่น อาหารทอดต่างๆ อาหารผัด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารแล้วนอนทันที ควรเว้นระยะการนอนอย่างน้อย 2 ชั่วโมง หรือหากเป็นอาหารมื้อหลัก ควรเว้นอย่างน้อย 3-4 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้นนอกจากนี้ ก็ควรดื่มน้ำเปล่ามากๆ พักผ่อนให้เพียงพอ หากมีอาการเวียนหัวมาก อาจทานยาแก้เวียนหัว เช่น dimenhydrinate (ไดเมนไฮดริเนต) เป็นต้น ส่วนอาการแน่นท้อง อาจทานยาลดอาการท้องอืด เช่น simethicone, เอ็ม คาร์มิเนทิฟ (M. Carminative) เป็นต้นหากอาการยังไม่ดีขึ้น ก็ควรไปพบแพทย์เพื่อตรวจรักษาค่ะ